##  PODOPOLAGAČKI RADOVI

 Nabavka, isporuka i postavljanje elektrostatičkog provodljivog podnog sistema za visokofrekventnu upotrebu tipa **''MAPEFLOOR SYSTEM AS''** proizvođača MAPEI ili odgovarajući koja ispunjava sledeće minimalne zahteve:

* ukupna debljina poda od 2 mm
* otpornost na habanje: 67 mg *taber testa CS17 prema EN ISO 5470-1*
* otpornost na habanje: 33 mg *taber testa CS10 prema EN ISO 5470-1*
* čvrstoću po Shore D: 78 nakon 3 dana *prema DIN 53505*
* čvrstoću pri pritisku: 56 N/mm² *prema EN 196-1*
* otpornost na savijanje: 52 N/mm² *prema EN 196-1* i otpornošću na tački uzemljenja 10⁴ - 10⁶ Ω

 Pre ugradnje sistema, podlogu pripremiti mehaničkim brušenjem, odmašćivanjem, reparacijom oštećenja, obradom slivnika epoksidnim malterom u širini od cca 2 cm, ispunjavanjem radnih fuga i usisavanjem industrijskim usisivačem. Podloga mora biti čvrsta, ravna, suva (maksimalno 4% po CM metodi) i očišćena od raznih nečistoća. Nakon pripreme, preko podloge minimalne čvrstoće 25 N/mm², ugraditi dvokomponentni osnovni epoksidni premaz **Primer SN** sa dodatkom kvarcnog peska **Quartz** **0,25**. Nakon sušenja, postaviti bakarne trake **Copper Band** i povezati ih na uzemljenje. Zatim ugraditi i konduktivni osnovni premaz **Primer W-AS N**. Preko ovako izvedenih slojeva, naneti elektrostatički, samorazlivajući eposkidni sloj **Mapefloor I 360 AS**.